Informácie k vystaveniu žiadosť o vyjadrenie k sieťam

Na základe zákona č.610/2003 Z.z. O elektronických komunikáciách, je stavebník povinný ku každému stavebnému konaniu predložiť vyjadrenia všetkých správcov podzemných IS (inžinierskych sietí). Naša spoločnosť má v správe mestkú optickú sieť Tomnet v katastrálnych územiach Trnava a Modranka.

Žiadosť o vyjadrenie k sieťam musí obsahovať:

* údaje žiadateľa s mailovým a telefonickým kontaktom
* údaje o stavbe – parcelné číslo, kataster, prípadne ulica, orientačné číslo
* dokumentáciu – situáciu stavby, projektovú dokumentáciu, technickú správu prípadne inú dokumentáciu s vymedzením záujmového územia
* dôvod žiadosti (ÚR, SP, ODS, informatívny zákres, iné)
* spôsob doručenia (poštou, mailom, osobne)
* fakturačné údaje

Na základe žiadosti vám bude vystavená faktúra, pričom vyjadrenie bude vydané až po uhradení tejto faktúry. Úkon je od 1.9.2020 **spoplatnený sumou 12,50 € bez DPH (15,00 € s DPH).** Poplatky je možné uhradiť **iba** **zaplatením faktúry bankovým prevodom**.

**Platba na mieste nie je možná**.

Žiadateľ môže predložiť **už vyplnenú vlastnú žiadosť**, ktorá musí obsahovať požadované údaje, alebo môže **vyplnit predpripravené tlačivo** na podanie žiadosti - Žiadosť o vyjadrenie k sieťam. Predpripravené tlačivo Vám radi poskytneme.

Žiadosti podávané e-mailom je potrebné adresovať na info@tt-it.trnava.sk.